На основу Решења о банкротству стечајног судије Привредног суда у Панчеву, Ст.бр.19/2016 од 11.09.2017.године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009*) и Националним стандардом број 5 – Национални стандард о начину и поступку уновчења имовине стечајног дужника («*Службени гласник Републике Србије» број 13/2010*) и на основу сагласности одбора поверилаца од 20.09.2021.године, стечајни управник стечајног дужника

**АД НАША СЛОГА - у стечају**

**ул. Светозара Марковића број 135**

**оглашава**

**продају стечајног дужника као правног лица јавним прикупљањем понуда**

**Предмет продаје** је стечајни дужник као правно лице, матични број правног лица: 08012431

**Најважнију имовину стечајног дужника чини:**

**- СТАРИ ПОГОН (Стара циглана) у Ковину,ул.Далматинска бб**

**- НОВИ ПОГОН (Нова циглана) у Ковину,ул.Скореновачки пут бб**

**Процењена вредност правног лица:110.176.763,47динара. Депозит: 22.035.352,69 динара.**

***Напомена:****Списак целокупне имовине стечајног дужника као и њен статус,детаљно је приказан у продајној документацији и Извештају о процени правног лица.*

Процењена вредност имовине није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **50.000,00 динара*.*** Профактура се може преузети на адреси: Цара Лазара бр.15, Панчево, сваког радног дана у периоду од 09 до 14 часова закључно са **04.04.2022. године**, уз обавезну најаву стечајном управника.
2. уплате **депозит** на текући рачун стечајног дужника **бр:160-464354-31** код Banca Intesa ad Београд, или положе неопозиву првокласну банкарску гаранцију наплативу на први позив, најкасније5 радних дана пре одржавања продаје **(рок за уплату депозита је 04.04.2022. године**). У случају да се као депозит положи првокласна банкарска гаранција, оригинал исте се ради провере мора доставити **искључиво лично стечајном управнику,** на адресу у Панчеву,цара Лазара бр.15, најкасније **04.04.2022. године до 15 часова** по београдском времену (GMT+1). Банкарска гаранција мора имати **рок важења до** **03.06.2022. године**. У обзир ће се узети само банкарске гаранције које пристигну на назначену адресу у назначено време.
3. потпишу изјаву о губитку права на повраћај депозита. Изјава чини саставни део продајне документације.
4. потпишу уговор о чувању поверљивих података приликом преузимања продајне документације .

Стечајни дужник се купује у виђеном стању и може се разгледати након откупа продајне документације, сваким радним даном од 09 до 14 часова, а најкасније 7 дана пре заказане продаје (уз претходну најаву стечајном управнику).

Стечајном управнику се најкасније 5 радних дана пре одржавања продаје **(рок за достављање је** **04.04.2022. године**) доставља: Пријавa за учешће на јавном прикупљању понуда потписанa лично или од стране овлашћеног лица и доказ да је у питању овлашћено лице, копија банкарске гаранције или фотокопија доказа о уплати депозита, потписана изјава о губитку права на повраћај депозита и фотокопија пуномоћја овереног пред судом за заступање на јавном отварању писмених понуда, ако отварању присуствује овлашћени представник. Учесник који предаје пријаву - правно лице, стечајном управнику доставља и извод из регистрације АПР-а и ОП образац, у случају конзорцијума поред напред наведених доказа, доставља се и фотокопија уговора о конзорцијуму и фотокопија овлашћења за заступање конзорцијума.

**Понуде се достављају искључиво лично/директно стечајном управнику на адреси:Цара Лазара број 15,Панчево. Понуда мора бити искључиво лично/директно достављена (мора пристићи) најкасније до 11.04.2022. године до 10:45 часова. У разматрање ће се узети само понуде у писаној форми, достављене у запечаћеним / затвореним ковертама са назнаком на коверти ''Понуда - НЕ ОТВАРАТИ – за продају стечајног дужника као правног лица АД НАША СЛОГА-у стечају из Ковина.**

**Запечаћена / затворена коверта треба да садржи:**

-пријаву за учешће у поступку јавног прикупљања понуда;

-потписану понуду, уз навођење јасно одређеног износа за куповину предмета продаје;

-доказ о уплати депозита или копију банкарске гаранције;

-потписану изјаву о губитку права на повраћај депозита;

-извод из регистра привредних субјеката и ОП образац, ако се као потенцијални купац пријављује правно лице, у случају конзорцијума поред напред наведених доказа, доставља се и фотокопија уговора о конзорцијуму и оригинал овлашћења за заступање конзорцијума;

-овлашћење за заступање, oдносно предузимање конкретних радњи у поступку продаје (за пуномоћнике);

Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.

**Јавно отварање понуда одржаће се дана 11.04.2022.године у 11:00 часова, на адреси: Цара Лазара број 15.Панчево,у присуству** **Комисије за отварање понуда.**

Позивају се понуђачи, као и чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што:

1. чита правила у поступку јавног прикупљања понуда,
2. отвара достављене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,
7. потписује записник.

Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје. Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од 2 радна данаод дана пријема обавештења о прихватању понуде, а пре потписивања купопродајног уговора, након чега ће му бити враћена гаранција;

Купопродајни уговор се потписује у року од 3 радна дана од дана пријема обавештења о прихватању понуде. После продаје стечајног дужника као правног лица, стечајни поступак се у односу на стечајног дужника обуставља, а исти се наставља према стечајној маси. За потраживања према стечајном дужнику која су настала до обуставе стечајног поступка ни стечајни дужник ни његов купац не одговорају повериоцима.

Проглашени купац је дужан да уплати преостали износ купопродајне цене у року од **15 радних дана** од дана потписивања купопродајног уговора

Стечајни управник ће вратити депозит сваком понуђачу чија понуда не буде прихваћена, у року од три радна дана од дана одржавања јавног прикупљања понуда. Понуђач губи право на повраћај депозита уколико:

-не поднесе понуду, или поднесе понуду која не садржи обавезне елементе;

-не потпише купопродајни уговор, или

-буде проглашен за купца, а не уплати купопродајну цену у предвиђеном року и на прописани начин.

**Порезе и трошкове који произлазе из закљученог купопродајног уговора у целости сноси купац.**

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

Oвлашћено лице: стечајни управник Милисав Мићовић, контакт телефон:063/386-454.